Vier beseer in Midrand-botsingFoto: Verskaf. Vier mense is beseer toe ŉ motor en ŉ bakkie gebots het. Shawn Herbst, woordvoerder van Netcare 911, het gesê die voorval het Sondagaand omstreeks 20:36 op die N1 in Vorna Valley in Midrand plaasgevind. “Berigte vanaf die toneel dui aan dat vier mense beseer is in die botsing tussen die ligte voertuig en die ligte afleweringsvoertuig [bakkie],” het Herbst gesê. Die bakkie het op sy sykant in die pad gelê. Al vier beseerdes is op die toneel behandel en na die hospitaal vervoer vir verdere mediese behandeling. Die polisie ondersoek die voorval.